นักวิจัยสหรัฐ พบวิธีตรวจสอบโรคมะเร็งทรวงอกแบบใหม่
ในการศึกษาที่ศูนย์การแพทย์มาโย คลินิก นักวิจัยพบวิธีการตรวจสอบโรคมะเร็งทรวงอกแบบใหม่ ที่พิสูจน์แล้วว่า สามารถตรวจพบเนื้อร้ายได้ดีกว่ากา
ปัจจุบันการทำเม็มโมแกรมยังคงเป็นเครื่องมือมาตรฐานสำหรับการตรวจหาโรคมะเร็งทรวงอกโดยเฉพาะอย่างยิ่งสำหรับผู้หญิงที่อายุ 40 ปีขึ้นไป ถ้าหากตรวจพบเนื้องอกตั้งแต่ยังมีขนาดเล็กอยู่ จะสามารถรักษาได้ถึง 90% แพทย์หญิงลิซ่าแคเรย์ ผู้อำนวยการการแพทย์ ที่ศูนย์มะเร็งทรวงอกของมหาวิทยาลัยนอร์ธ แคโรไลน่ากล่าวว่า ยิ่งเนื้องอกมีขนาดเล็กมากเท่าไหร่ ก็จะสามารถยับยั้งไม่ให้ลุกลามไปยังส่วนอื่นๆของร่างกายได้มากเท่านั้น สำหรับผู้หญิงที่มีเนื้อเยื่อที่หน้าอกหนาแน่นการทำเม็มโมแกรมมักจะไม่สามารถตรวจพบเนื้องอกที่มีขนาดเล็กผ่านเนื้อเยื่อที่หนาแน่นนั้นได้นักวิจัยที่ศูนย์การแพทย์มาโย คลินิก เปรียบเทียบระหว่างการทำเม็มโมแกรมกับการตรวจวิธีใหม่ที่ชื่อว่า Molecular Breast Imaging ซึ่งทำโดยการฉีดรังสีเข้าไปในกระแสเลือด สารนี้จะเกาะยึดอยู่กับเซลมะเร็งดังนั้นจึงช่วยให้แพทย์สามารถมองเห็นเนื้องอกขนาดเล็กๆ ซึ่งการทำเม็มโมแกรมมักจะตรวจพลาดอยู่บ่อยๆ แพทย์หญิงเดบราโรดเดส ซึ่งเคยร่วมทีมวิจัยที่ศูนย์การแพทย์มาโย คลินิก กล่าวว่าเซลมะเร็งจะดูดซับสารที่ใช้ในการตรวจหามะเร็งนี้ ได้ดีกว่าเซลเนื้อเยื่อปกติที่หน้าอกและนั่นก็จะทำให้มีแสงสว่างตรงเนื้องอกปรากฏออกมาในภาพ มีผู้หญิงที่มีเนื้อเยื่อหน้าอกหนาแน่นเข้าร่วมการศึกษาวิจัยนี้ 940 คน แพทย์พบว่า การตรวจหามะเร็งด้วยวิธี Molecular Imaging สามารถตรวจพบเนื้องอกได้ดีกว่าการทำเม็มโม แกรม ถึงสามเท่า ปัจจุบันเครื่องตรวจมะเร็งMolecular Imaging ยังไม่มีขาย นักวิจัยกำลังพยายามลดปริมาณรังสีในการตรวจด้วยวิธีนี้ และถ้าสามารถทำได้ เครื่องตรวจมะเร็งนี้จะกลายเป็นเครื่องมือใหม่ เพื่อใช้สำหรับตรวจหาเนื้อร้ายก่อนที่จะลุกลามไปยังส่วนอื่นๆ